Ζαν-Μπατίστ Μπαγκαζά

Ο συνταγματάρχης Ζαν-Μπατίστ Μπαγκαζά (Jean-Baptiste Bagaza, 29 Αυγούστου 1946 - 4 Μαΐου 2016) ήταν πολιτικός από το Μπουρούντι και ο 2ος Πρόεδρος του Μπουρούντι από τις 10 Νοεμβρίου 1976 ως τις 3 Σεπτεμβρίου 1987. Ήταν αναπληρωτής αρχηγός ΓΕΣ και κατέλαβε την εξουσία με πραξικόπημα την 1η Νοεμβρίου 1976, ανατρέποντας τον πρόεδρο Μισέλ Μικομπερό, με τον οποίο ανήκε στην ίδια φυλή και πολιτική ομάδα. Αρχικά τέθηκε επικεφαλής του Ανωτάτου Επαναστατικού Συμβουλίου, από τις 2 Νοεμβρίου μέχρι τις 10 Νοεμβρίου 1976. Εξελέγη πρόεδρος χωρίς αντίπαλο στις 31 Αυγούστου 1984 με ποσοστό 99,6%.Elections in Burundi African Elections Database 

Ενώ βρισκόταν στο εξωτερικό, ανατράπηκε σε στρατιωτικό πραξικόπημα από τον Πιέρ Μπουγιόγια. Ο τελευταίος τον αντικατέστησε στην προεδρία και ο Μπαγκάζα εξορίστηκε στην Ουγκάντα και έπειτα πήγε στη Λιβύη. Στη Λιβύη έζησε ως το 1993.

Από το 1994 ως το θάνατό του ήταν αρχηγός του Κόμματος για την Εθνική Αποκατάσταση (PARENA). Ως πρώην αρχηγός κράτους, είναι και ισόβιος γερουσιαστής."POST TRANSITION SENATORS' LIST", Ιστότοπος της Γερουσίας του Μπουρούντι ."The Senate composition" , Ιστότοπος της Γερουσίας του Μπουρούντι .

Πέθανε σε ηλικία 69 ετών τον Μάιο του 2016.

Παραπομπές

Κατηγορία:Στρατιωτικοί
Κατηγορία:Πρόεδροι του Μπουρούντι
Κατηγορία:Πραξικοπηματίες